Személyi térítési díj

A módosított 1997. évi XXXI. Tv. „a gyermekek védelméről és a gyámügyi igazgatásról szóló” (továbbiakban Gyvt.) 148.§ (1)-(3), valamint (5) bekezdése alapján az intézményi ellátásért térítési díjat kell fizetni.

bölcsődei ellátásért fizetendő térítési díj mértékét az Önkormányzat rendeletben szabályozza.

A térítési díj mértékét minden év március 31-éig a fenntartó önkormányzat képviselő testülete határozza meg.

A többször módosított 9/2010.(III.29.) Ök. számú rendelet „a szociális szolgáltatásokról, a személyes gondoskodás keretébe tartozó gyermekjóléti alapellátásokról és a szociálpolitikai kerekasztalról” szerint a bölcsődei ellátás keretében nyújtott étkezés intézményi térítési díja naponta 630 Ft.

A gondozásra vonatkozó személyi térítési díj 165 Ft/nap.

A bölcsődei étkezésért és gondozásért fizetendő személyi térítési díjat a szülő vagy a törvényes képviselő köteles megfizetni.

A személyi térítési díj összege:795 Ft/nap

*A 328/2011. (XII. 29.) Korm. Rendelet, valamint az 1997. évi XXXI. Tv. 150§. (5) szerint mentesül az* ***étkezési térítési díj****, valamint a* ***gondozási díj*** *kötelezettsége alól, aki:*

*a)* rendszeres gyermekvédelmi kedvezményben részesül

*b)* tartósan beteg vagy fogyatékos,

*c)* családjában három vagy több gyermeket nevelnek,

*d )* nevelésbe vételét rendelte el a gyámhatóság, vagy

*A 328/2011. (XII. 29.) Korm. Rendelet szerint mentesül* ***az étkezéstérítési díj,*** *kötelezettsége alól akinek a*

*e*) családjában tartósan beteg vagy fogyatékos gyermeket nevelnek,

*f)* családjában az egy főre jutó havi jövedelem nem haladja meg a kötelező legkisebb munkabér személyi jövedelemadóval, munkavállalói, egészségbiztosítási és nyugdíjjárulékkal csökkentett, azaz nettó összegének 130%-át.

Aki a *328/2011. (XII. 29.) Korm. Rendelet szerint mentesül az étkezéstérítési díj kötelezettsége alól, az alábbi* szükséges dokumentumokat és a díjfizetési kedvezményre való jogosultságot igazoló okirat, nyilatkozat benyújtása utáni jogosult a kedvezmények érvényesítésére.

**A kedvezmény megállapításához az alábbi nyomtatványok szükségesek:**

* Rendszeres gyermekvédelmi kedvezményben részesülő gyermek esetén: a kedvezményre jogosító határozat másolata
* Tartósan beteg vagy fogyatékos, valamint a *családjában* tartósan beteg vagy fogyatékos gyermeket nevelnek: Három hónapnál nem régebbi, magasabb összegű családi pótlék megállapításáról szóló határozat, vagy kártya formátumú hatósági bizonyítvány, szakorvosi igazolás, MÁK által kiállított igazolás fogyatékosság esetén, valamint a szakértői és rehabilitációs bizottság szakvélemény másolata.
* három- vagy többgyermekes család esetén: a szülők nyilatkozata.
* családjában az egy főre jutó havi jövedelem nem haladja meg a kötelező legkisebb munkabér személyi jövedelemadóval, munkavállalói, egészségbiztosítási és nyugdíjjárulékkal csökkentett, azaz nettó összegének 130%-át: szülő nyilatkozata.